Document ID: 32005D0606

KOMISJONI OTSUS,
5. august 2005,
millega teatatakse ühise kalanduspoliitika raames asutatud avamerevarude piirkondliku nõuandekomisjoni tegevuse alustamisest
(2005/606/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. juuli 2004. aasta otsust 2004/585/EÜ, millega asutatakse ühise kalanduspoliitika raames piirkondlikud nõuandekomisjonid, (1) eriti selle artikli 3 lõiget 3,
võttes arvesse Madalmaade poolt 19. mail 2005 Taani, Saksamaa, Hispaania, Prantsusmaa, Iirimaa, Madalmaade, Poola, Portugali, Rootsi ja Ühendkuningriigi nimel edastatud soovitust,
ning arvestades järgmist:
(1)
Nõukogu 20. detsembri 2002. aasta määrusega (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (2) ning otsusega 2004/585/EÜ luuakse raamistik piirkondlike nõuandekomisjonide moodustamiseks ja tööks.
(2)
Otsuse 2004/585/EÜ artikli 2 kohaselt on asutatud piirkondlik nõuandekomisjon avamerevarude (põhjaputassuu, makrell, stauriid, heeringas) hõlmamiseks kõigis Rahvusvahelise Mereuurimise Nõukogu (ICES) piirkondades, (3) välja arvatud Läänemeri.
(3)
Vastavalt otsuse 2004/585/EÜ artikli 3 lõikele 1 on kalandussektori ja muude huvigruppide esindajad esitanud taotluse kõnealuse piirkondliku nõuandekomisjoni toimimise kohta Taanile, Saksamaale, Hispaaniale, Prantsusmaale, Iirimaale, Madalmaadele, Poolale, Portugalile, Rootsile ja Ühendkuningriigile.
(4)
Otsuse 2004/585/EÜ artikli 3 lõike 2 kohaselt on asjaomased liikmesriigid kindlaks teinud, kas taotlus avamerevarude piirkondliku nõuandekomisjoni kohta on vastavuses kõnealuse otsuse sätetega. 19. mail 2005 edastasid asjaomased liikmesriigid komisjonile soovituse kõnealuse piirkondliku nõuandekomisjoni kohta.
(5)
Komisjon on hinnanud huvitatud poolte esitatud taotlust ja soovitust otsuse nr 2004/585/EÜ põhjal ning ühise kalanduspoliitika eesmärkide ja põhimõtete valguses ning jõudnud seisukohale, et avamerevarude piirkondlik nõuandekomisjon on valmis tööd alustama,
ON VASTU VÕTNUD JÄRGMISE OTSUSE:
Ainus artikkel
Otsuse 2004/585/EÜ artikli 2 lõike 1 punkti f kohaselt asutatud avamerevarude piirkondlik nõuandekomisjon alustab tööd 16. augustil 2005.
Brüssel, 5. august 2005

Labels: 15
6